b'\n_START_ARTICLE_\nAtef Ebeid\n_START_SECTION_\nTidlig karriere og utdannelse\n_START_PARAGRAPH_\nEbeid ble uteksaminert ved universitetet i Kairo i 1955 og fikk en MBA i bedrifts\xc3\xb8konomi fra University of Illinois at Urbana-Champaign i 1962. _NEWLINE_Ebeid tjenestegjorde som minister for innenlandsk utvikling under Sedkis regjering, og deretter som planleggingsminister i al-Ganzuris regjering. F\xc3\xb8r det var han professor i bedrifts\xc3\xb8konomi ved universitetet i Kairo.\n_START_SECTION_\nStatsminister, president\n_START_PARAGRAPH_\nPresident Hosni Mubarak inviterte han til \xc3\xa5 danne den nye regjeringen etter valget i 1999. Ebeid ble tatt i ed den 5. oktober 1999. Han erstattet Kamal al-Ganzuri._NEWLINE_Ebeid fungerte som republikkens president fra 20. juni 2004 til 6. juli 2004, en periode da president Hosni Mubarak var under medisinsk behandling i Tyskland.  Han var ogs\xc3\xa5 \xc3\xb8konomisk r\xc3\xa5dgiver for Mubarak.\n_START_SECTION_\nFratreden\n_START_PARAGRAPH_\nEbeid trakk seg tilbake 9. juli 2004 som f\xc3\xb8lge av \xc3\xb8kende p\xc3\xa5trykk fra n\xc3\xa6ringslivet som krevde en raskere privatisering og mindre statlig regulering. Statsminister Ahmed Nazif etterfulgte ham._NEWLINE_Ebeid ledet Arab International Bank, en popul\xc3\xa6r post for tidligere egyptiske statsministre. Han skrev ogs\xc3\xa5 for dagsavisen Akbar El-Youm.'